Here is a page extracted from Wikipedia that may contain CSS, HTML, and a lot of unformatted text.

Title: Drosera rotundifolia
Content: A minchamoscas (Drosera rotundifolia (Linnaeus)) ye una planta d'a orden d'os Caryophyllales y familia Droseraceae que ye carnivora y que creix en paúls y almarchals. Tien una distribución circumboreal, trobando-se en tot o norte d'Europa, gran parti de Siberia, gran parti d'o norte d'America d'o Norte, Corea y Chapón.

A planta s'alimenta d'insectos, que son atraitos per as relucients chislas de mucilago, cargadas d'una substancia ensucrada, que recubren as suyas fuellas. Ha desembolicau iste comportamiento carnivoro en respuesta a lo suyo habitat, que gosa estar pobre en nutrients.

A planta fa servir enzimas pa disolver os insectos y extrayer l'almoniaco y atros nutrients d'os suyos cuerpos. L'amoniaco reemplaza a lo nitrochén que atras plantas absorben d'o solero, y asinas, as plantas que se viven en un ambient con alto conteniu de nitrochén dependen menos de l'amoniaco d'os insectos capturaus.

Referencias

Vinclos externos 

Drosera